om in 'n koei se oe te kyk. | Lelieblom's Blog
Lelieblom Farm events and happy gatherings
« Om 'n wit kers aan te steek
Om in 'n koei se oe te kyk »
om in 'n koei se oe te kyk.
October 4, 2010 by Lelieblom
Om in 'n koei se oe te kyk
Het jy al in 'n koei se oe gekyk ? Sulke groot bruin "gentle" oe wat jou aankyk, tot in jou siel en jou jou binneste laat vrae vra ? Hoe "gentle" is jou eie oe ? Wat sê jou oe as jy na iemand kyk ? Die oe is tog die vensters tot die siel, en oe kan nie lieg nie.
Jy kan in iemand se oe die toestand van sy gemoed waarneem, gelukkig, ongelukkig, hartseer of tevrede, salig of vol woelinge.
Ek sit plat op my agterstewe tussen 'n paar koeie, ek het net eenvoudig gaan sit. Al gaan my boude later nat wees van die dou op die gras wil ek NOU op hierdie groen kolletjie sit. Ek wil luister na hoe die koeie eet, girts girts girts, hoe hulle hul verlustig in elke krieseltjie groen en . . . ek wil in hul oe kyk.
Die bruin oe laat my 'n besluit neem, om met ander oe na die rondom my te kyk. Om meer temoetkomend te wees vir my medemens se einas. Om hulle onvoorwaardelik te probeer aanvaar. Om ook te besef ons almal kry nie altyd 'n lekker kolletjie groen gras om te eet vir DIE spesifieke dag nie. Soms is daar 'n brandnetel hier en daar, iets wat gaan vassit in'n tand en seer maak.
Ek besluit ook om my bes te probeer om my oe te versag, om nie net krities te kyk na die wêreld om my nie, maar om eerder die dou op die gras van die lewe in te drink as om net te kla oor die droe kolle hier en daar!
Ek weet môre is ek terug om weer 'n bietjie van die "gentle" in te drink. Die koeie het aangestap en ek het bly sit, met 'n kop vol gedagtes en vrae aan myself.
Om elke hoek en draai, agter elke graspol en in elke lelieblom se kelk is 'n lewenswaarheid te vinde op Lelieblom!